ລາວ ຍັງບໍ່ສາມາດນຳໃຊ້ ລົດໄຟຄວາມໄວສູງ ເພື່ອສົ່ງເສີມການສົ່ງອອກສິນຄ້າໄປຈີນ ໄດ້ເທື່ອ
ການບໍລິການຊື້-ຂາຍປີ້ ແລະຈອງບ່ອນນັ່ງໃນລົດໄຟ ສໍາລັບຜູ້ໂດຍສານ ພາຍໃນປະເທດ ໄປຍັງບັນດາເມືອງແລະແຂວງພາກເໜືອ ບໍ່ສາມາດຈອງປີ້ລົດໄຟທາງອອນລາຍ ແລະກໍບໍ່ສາມາດໂທລະສັບໄປຈອງໄວ້ລ່ວງໜ້າໄດ້ອີກດ້ວຍ. 
ເຖິງແມ່ນຈະມີການເປີດໃຊ້ການບໍລິການຂະບວນລົດໄຟເຊື່ອມຕໍ່ລະຫວ່າງ ລາວກັບຈີນ ມາໄດ້ເກືອບ 1 ເດືອນແລ້ວກໍຕາມ ແຕ່ການຂົນສົ່ງສິນຄ້າຂາອອກຂອງລາວໄປຍັງຈີນໂດຍໃຊ້ລົດໄຟທີ່ວ່ານີ້ ຍັງບໍ່ປະຕິບັດໄດ້ເທື່ອ ສ່ວນການບໍລິການແກ່ຜູ້ໂດຍສານພາຍໃນປະເທດແຕ່ນະຄອນຫລວງວຽງຈັນໄປຫາດ່ານບໍ່ເຕັນນັ້ນ ກໍຍັງບໍ່ທັນປະຕິບັດໄດ້ຢ່າງມີປະສິດທິພາບເທື່ອ ເຖິງແມ່ນວ່າມີຄົນລາວໄປຊົມໃຊ້ ຫລາຍຮ້ອຍຄົນແລ້ວກໍຕາມ ອີງຕາມການໃຫ້ສໍາພາດພະນັກ ງານກ່ຽວຂ້ອງ ແລະຜູ້ຊົມໃຊ້ລົດໄຟນີ້ຈໍານວນນຶ່ງ ໄຊຈະເລີນສຸກ ມີລາຍງານຈາກນັກຂ່າວຂອງພວກເຮົາກ່ຽວກັບເລື້ອງນີ້ ມາສະເໜີທ່ານ ໃນອັນດັບຕໍ່ໄປ ເຖິງແມ່ນວ່າລົດໄຟເຊື່ອມຕໍ່ລະຫວ່າງລາວກັບຈີນ ໄດ້ເປີດໃຊ້ຢ່າງເປັນທາງການ ນັບແຕ່ວັນທີ 3 ທັນວາ 2021 ເປັນຕົ້ນມາກໍຕາມ ແຕ່ການນໍາໃຊ້ທາງລົດໄຟທີ່ ມີການໃຊ້ຈ່າຍສູງເເກືອບຮອດ 6 ຕື້ໂດລານີ້ ໃຫ້ເກີດຜົນປະໂຫຍດສູງສຸດແກ່ລາວ ໃນການຂົນສົ່ງສິນຄ້າຂາອອກຂອງລາວຂ້າມຊາຍແດນໄປຫາຈີນໂດຍໃຊ້ຂະບວນລົດໄຟທີ່ວ່ານີ້ ແມ່ນຍັງບໍ່ທັນປະຕິບັດໄດ້ຕາມແຜນການເທື່ອຍ້ອນຂໍ້ຈໍາກັດຕ່າງໆ ກ່ຽວກັບການປິດປະເທດ ເພື່ອຄວບຄຸມການລະບາດຂອງພະຍາດໂຄວິດ19 ອີງຕາມເຈົ້າໜ້າທີ່ຂັ້ນສູງໃນກົມສົ່ງເສີມການຄ້າຂອງກະຊວງອຸດສາຫະກໍາແລະການຄ້າຂອງລາວ ຊຶ່ງທ່ານກ່າວວ່າ: ສ່ວນການບໍລິການຊື້-ຂາຍປີ້ ແລະຈອງບ່ອນນັ່ງໃນລົດໄຟ ສໍາລັບຜູ້ໂດຍສານ ພາຍໃນປະເທດ ຈາກນະຄອນຫລວງວຽງຈັນ ໄປຍັງບັນດາເມືອງແລະແຂວງ ພາກເໜືອທີ່ມີທາງລົດໄຟຜ່ານໄປ ຈົນເຖິງດ່ານຊາຍແດນ ລາວ-ຈີນ ຢູ່ບໍ່ເຕັນ ແຂວງຫລວງນໍ້າທານັ້ນ ກໍຍັງບໍ່ທັນສະດວກເທື່ອ ຄືຜູ້ໂດຍສານບໍ່ສາມາດຈອງ ປີ້ລົດໄຟທາງອອນລາຍ ແລະກໍບໍ່ສາມາດໂທລະສັບໄປຈອງໄວ້ລ່ວງໜ້າໄດ້ອີກດ້ວຍ ເມື່ອຖາມ ເຖິງເລື້ອງຈອງປີ້ລົດໄຟໂດຍທາງອອນລາຍນັ້ນ ພະນັກງານຂາຍປີ້ລົດໄຟ ປະຈໍາຢູ່ສະຖານີລົດໄຟບ້ານໄຊ, ນະຄອນຫລວງວຽງຈັນ ຕອບວ່າ: ອີກປະການນຶ່ງ ທີ່ເຮັດໃຫ້ການບໍລິການລົດໄຟຄວາມໄວສູງ ທີ່ເຊື່ອມຕໍ່ລະຫວ່າງ ລາວກັບຈີນນີ້ ຍັງບໍ່ທັນມີປະສິດທິພາບກໍຄືການຊື້ປີ້ລົດໄຟ ກໍໍ່ບໍ່ສາມາດຊື້ ຫລືຈອງໄວ້ລ່ວງໜ້າເກີນມື້ນຶ່ງໄດ້ ພ້ອມກັນນັ້ນການບໍລິການດ້ານບ່ອນຈອດລົດທີ່ມີການປ້ອງກັນຄວາມປອດໄພ ຫລືເປັນລະບົບຢູ່ໃນເຂດສະຖານີລົດໄຟ ກໍຍັງບໍ່ທັນມີເທື່ອ ອີງຕາມທີ່ຜູ້ຊົມໃຊ້ລົດໄຟທ່ານນຶ່ງທີ່ໄດ້ເດີນທາງແຕ່ນະຄອນຫລວງວຽງຈັນ ໄປຍັງນະຄອນຫລວງພະບາງ ເລົ່າຕາມປະສົບການຂອງທ່ານ ໃຫ້ຟັງວ່າ: ດັ່ງທີ່ວີໂອເອໄດ້ສະເໜີໄປໃນມື້ວັນທີ 3 ຜ່ານມາວ່າ ທາງລົດໄຟຄວາມໄວສູງ ລາວ-ຈີນ ທີ່ມີຄວາມຍາວ 414 ຫຼັກກິໂລແມັດນີ້ ແມ່ນມີຄວາມໝາຍທາງປະຫວັດສາດ, ເສດຖະກິດແລະການເມືອງ ສໍາລັບຂົງເຂດເອເຊຍຕາເວັນອອກ ສຽງໃຕ້ ແລະຈີນ ບໍ່ຫລາຍກໍໜ້ອຍ ເພາະມັນຈະເຊື່ອມຕໍ່ ເຂດຊາຍແດນ ໃນພາກເໜືອຂອງລາວທີ່ຕິດກັບແຂວງຢຸນນານຂອງຈີນ ໄປຫາຊາຍແດນຂອງໄທ ທີ່ນະຄອນຫຼວງວຽງຈັນ ຄວາມໄວສູງສຸດຂອງທາງລົດໄຟດັ່ງກ່າວ ແມ່ນ 160 ກິໂລແມັດຕໍ່ຊົ່ວໂມງ ໂດຍລົດຫົວລູກປືນນີ້ ຈະຕັດເວລາໃນການເດີນທາງຈາກ 15 ຊົ່ວໂມງ ໂດຍທາງລົດ ລົງມາເຫຼືອຢູ່ພຽງແຕ່ 4 ຊົ່ວໂມງ ຊຶ່ງໃຫ້ຄວາມຫວັງວ່າ ຈະກໍ່ໃຫ້ເກີດຄື້ນຟອງໃໝ່ຂອງການຄ້າ ແລະການທ່ອງທ່ຽວຈາກຈີນ ມາຍັງນຶ່ງໃນບັນດາປະເທດທີ່ທຸກຍາກທີ່ສຸດໃນເຂດເອເຊຍຕາເວັນອອກສຽງໃຕ້ ສຳລັບປັກກິ່ງແລ້ວ ມັນເປັນການເຄື່ອນໄຫວທີ່ສຳຄັນ ໃນການເປີດໂຄງການລິເລີ້ມນຶ່ງແລວທາງນຶ່ງເສັ້ນທາງ ຫຼື BRI ທີ່ແນໃສ່ບໍ່ພຽງແຕ່ການພັດທະນາໃນແຂວງຢຸນນານເທົ່ານັ້ນ ໂດຍການເຊື່ອມຕໍ່ກັບເສດຖະກິດທີ່ໃຫຍ່ສຸດ ໃນເຂດເອເຊຍຕາເວັນອອກສຽງໃຕ້ ແຕ່ຍັງແກ່ດຶງເອົາຂົງເຂດດັ່ງກ່າວເຂົ້າມາຢູ່ໃນວົງໂຄຈອນຂອງຈີນຫຼາຍຂຶ້ນຕື່ມ ອີງຕາມຄຳເວົ້າຂອງພວກນັກວິເຄາະ ເຊັ່ນທ່ານຣູດ ບາໂນມຽນ (Ruth Banomyon) ສາສະດາຈານ ທີ່ມະຫາວິທະຍາໄລທຳມະສາດຂອງໄທ ທີ່ສຶກສາກ່ຽວກັບການຄ້າ ການຂົນສົ່ງ ແລະລໍຈິສຕິກ ລະຫວ່າງປະເທດກ່າວວ່າ ສະຫລຸບແລ້ວ ດັ່ງທີ່ໄດ້ສະເໜີໄປຂ້າງເທິງນັ້ນ ທ້າມກາງການລະບາດຢ່າງໜັກ ຂອງພະຍາດໂຄວິດ-19 ຢູ່ໃນລາວທີ່ຍັງບໍ່ມີທ່າທີຈະຫລຸດລົງເລີຍ ແລະການສ້າງປາກົດວ່າ ລາວກໍຍັງບໍ່ທັນສາມາດສວຍໃຊ້ປະໂຫຍດຂອງທາງລົດໄຟ ທີ່ມີລາຄາສູງອັນນີ້ ເພື່ອຂົນສົ່ງສິນຄ້າຂາອອກຂອງລາວໄປຍັງຈີນໄດ້ເທື່ອ ເຖິງແມ່ນຈະໄດ້ມີການເປີດໃຊ້ບໍລິການ ຢ່າງເປັນທາງການມາໄດ້ເກືອບນຶ່ງເດືອນແລ້ວກໍຕາມ ແຕ່ວ່າມັນໄດ້ປະກອບສ່ວນອັນສໍາຄັນທີ່ຈະເຮັດໃຫ້ໂຄງການລິເລີ້ມນຶ່ງແລວທາງນຶ່ງເສັ້ນທາງທີ່ຈີນແນໃສ່ສ້າງຜົນປະໂຫຍດທັງທາງດ້ານເສດຖະກິດ ແລະການເມືອງໃນອະນາຄົນນັ້ນ ສາມາດປະຕິບັດຢ່າງເປັນຮູບປະທໍາໄດ້